Die Springbokke speel komende naweek in Washington teen Wallis en Pieter Steph-du Toit sal die kaptein wees. Siya Kolisi sal op sy beurt as kaptein uitdraf in die drie toetse teen Engeland. Dit sal albei spelers se eerste wedstryde as kaptein wees. Die 26 spelers wat Saterdag in aksie sal wees, vertrek môre na die VSA.
Die Blitsbokke speel komende naweek in die tweede laaste toernooi van die wêreldreeks in Londen. Van die groot name wat terug is in die span is Philip Snyman, Seabelo Senatla, Branco du Preez, Justin Geduld en Ruhan Nel.
Ná die naweek se wedstryde is die Lions algeheel tweede op die punteleer.
1 Crusaders (K) 50
2 Lions (K) 40
5 Chiefs 37
6 Highlanders 36
7 Jaguares 34
8 Rebels 30
10 Stormers 25
11 Bulls 24
12 Brumbies 20
Intussen is die Sharks se kaptein, Ruan Botha, vir vier weke geskors nadat hy ŉ rooikaart teen die Jaguares gekry het.
Die Stormers se senter, JJ Engelbrecht, is op sy beurt vir een week geskors terwyl die vleuel, Raymond Rhule, vir drie weke geskors is.
Die Wêreld-o.20-kampioenskap begin môre in Frankryk. Daar word ses wedstryde gespeel.
Die Franse Ope het gister sy tweede dag op Roland Garros in Parys beleef.
In die mansenkelspel het die voormalige kampioen, Novak Djokovic, in skoon stelle deurgedring na die tweede ronde. Nog ŉ voormalige kampioen, Stan Wawrinka, is egter in vyf stelle deur Guillermo Garcia-Lopez uitgeskakel.
Suid-Afrika se (6) Kevin Anderson sal vandag teen Paolo Lorenzi van Italië uitdraf.
In die dubbelspel sal (10) Raven Klaasen en Micheal Venus ook vandag in aksie wees.
In die vroue-afdeling het die tweede gekeurde Caroline Wozniacki maklik na die tweede ronde deurgedring.
Die vierde byeenkoms in die Diamantliga-reeks word Donderdag in Rome aangebied.
Suid-Afrika se Luvo Manyonga was die naweek by die Taiwannese Ope in aksie en het die verspring vir mans met ŉ sprong van 8,40 m gewen.
Ná die Monaco Formule Een Grand Prix is Lewis Hamilton (Mercedes) nou 14 punte voor Sebastian Vettel ( Ferrari).
Branden Grace het op die jongste wêreldranglys na die 31ste plek verbeter.
31 Branden Grace
Tien wedstryde is die naweek in die Brutal Fruit Premierliga Die span van die Gauteng Jaguars is die enigste onoorwonne span in die kompetisie.
1 Gauteng Jaguars 12
2 North West Flames 10
3 Cape Southern Stings 8
4 Free State Crinums 8
7 Limpopo Baobabs 4
Die Internasionale Krieketraad sê hy sal definitief die aantygings van korrupsie teen Australiese kolwers ondersoek nadat dit in ŉ TV dokumentêre program geopper is. Die wedstryd onder die soeklig is in Maart 2017 tussen Australië en Indië gespeel.
Mauritius klop Malawi met 1-0.
Botswana klop Angola met 2-1.
Punteleer · 3 weke gelede
Die Superrugby punteleer lyk soos die Bokspan se samestelling:
2 Lions, 9 Sharks, 10 Stormers ……